El subministrament d'energia elèctrica és essencial per al funcionament de l'economia.
El seu preu influeix en la competitivitat de bona part de les empreses i pot determinar l'encariment de les matèries primeres i els productes acabats.
En el procés de subministrament d'energia elèctrica intervenen els següents elements:
Pel que fa a les principals activitats destinades al subministrament d'energia elèctrica són: generació, transport, distribució i comercialització.
La Llei 24/2013 del sector elèctric estableix que les activitats de producció i comercialització d'energia elèctrica s'han de desenvolupar en règim de lliure competència, mentre que el transport i la distribució són activitats regulades.
La mateixa norma també estableix la separació entre les activitats regulades (transport i distribució) i les no regulades (producció i comercialització).
Així les empreses elèctriques han de separar comptable i jurídicament aquestes activitats.
Finalment, cal recordar que les activitats no regulades, tot i que es desenvolupin en règim de lliure competència, estan subjectes a autorització administrativa.
L'antiga distinció entre la generació d'energia elèctrica en règim ordinari i especial ha estat eliminada pel títol IV de la Llei 24/2013, de 26 de desembre, del sector elèctric, que regula la producció d'energia elèctrica.
Una de les principals novetats introduïdes per aquesta llei és la regulació del tancament temporal d'instal·lacions de producció, que estarà sotmès al règim d'autorització administrativa prèvia, tal i com es fa per la posada en funcionament, modificació, transmissió i tancament definitiu d'instal·lacions.
D'altra banda, es regulen aquest títol regula els aprofitaments hidràulics necessaris per a la producció d'energia elèctrica i el sistema d'ofertes al mercat diari, amb la particularitat que totes les unitats de producció han de realitzar ofertes al mercat, incloses les de l'extint règim especial.
Completen aquest títol la regulació de la demanda i contractació de l'energia, els drets i obligacions dels productors d'energia elèctrica, així com el registre de règim retributiu específic.
Si la instal·lació elèctrica de generació té una potència instal·lada superior a 50MW, la competència per atorgar l'autorització administrativa és de l'Administració General de l'Estat a través del Ministeri d'Indústria, Comerç i Turisme, la Direcció General de Política Energètica o en les Delegacions i les subdelegacions del Govern).
En cas que la potència instal·lada sigui inferior o igual a 50MW, la competència per atorgar l'autorització és de la Generalitat de Catalunya a través de la Direcció General d'Energia, Mines i Seguretat Industrial, del Departament d'Empresa i Coneixement.
Aquesta empresa també gestiona les infraestructures elèctriques de la xarxa de transport connectant els centres de generació amb els punts de distribució als consumidors.
El transport es realitza en alta tensió.
REE té la condició de transportista únic en règim d'exclusivitat i és responsable de la gestió tècnica del sistema de transport.
És a dir, s'encarrega del desenvolupament i l'ampliació de la xarxa de transport (formada per línies d'alta tensió, subestacions de transformació i el centre de control), del manteniment, de la gestió i el trànsit d'electricitat des de sistemes exteriors i garanteix l'accés de tercers a la xarxa de transport en règim d'igualtat.
El transport es classifica en transport primari (instal·lacions de 380 kV) i transport secundari (fins a 220 kV).
Pel que fa a la seva autorització:
La distribució forma part d'un procés que comprèn la construcció, l'operació i el manteniment de les instal·lacions de distribució destinades a subministrar l'energia elèctrica en els punts de consum.
En sentit estricte, la distribució és la part del sistema de subministrament elèctric consistent en portar l'energia des dels punts de connexió de la xarxa de transport fins als consumidors finals a través de la xarxa de distribució.
Les instal·lacions de distribució estan formades per les línies elèctriques i els elements de transformació de tensió inferior a 220kV, excepte aquells que es consideren integrats en la xarxa de transport.
També es poden connectar a la xarxa de distribució generadors de menys de 50MW (generació distribuïda), i les xarxes de distribució d'una empresa distribuïdora poden estar connectades a les xarxes de distribució d'altres empreses.
Pel que fa a l'estructura de la xarxa de distribució és jeràrquica i es divideix en zones funcionals per nivells de tensió:
L'activitat de distribució la desenvolupen empreses distribuïdores que tenen com a funció distribuir l'energia elèctrica, així com construir, mantenir i operar les instal·lacions de distribució.
Com gestores de les xarxes, són responsables de l'explotació, el manteniment i el desenvolupament de la xarxa de distribució, així com de les seves interconnexions amb altres xarxes.
També han de garantir que la seva xarxa tingui capacitat per assumir, a llarg termini, una demanda raonable de distribució d'electricitat.
Autorització per a l'exercici de l'activitat de distribuïdor
El Reial decret 1955/2000, que regula aquestes activitats, recull que per l'exercici de l'activitat de distribuïdor d'energia elèctrica, són necessaris els següents requisits:
Retribució de l'activitat de distribució:
La retribució de la activitat de distribució, segons la Llei del sector elèctric, s'estableix reglamentàriament i fixarà la retribució que correspon a cada distribuïdor d'acord amb els següents criteris:
Autorització instal·lacions de distribució
L'autorització de les instal·lacions de distribució requereixen una autorització administrativa.
Aquesta certificació l'atorga la Generalitat de Catalunya a través de la Direcció General d'Energia, Mines i Seguretat Industrial, del Departament d'Empresa i Coneixement.
En cas que l'activitat es desenvolupi en més d'una comunitat autònoma, la competència per atorgar l'autorització administrativa és de l'Administració General de l'Estat.
L'activitat de comercialització consisteix en la compra-venda d'energia.
Els comercialitzadors d'energia elèctrica són societats mercantils, inscrites en el registre corresponen o equivalent en el seu país d'origen que accedeixen a les xarxes de transport o distribució amb la finalitat de vendre l'energia elèctrica als consumidors o altres subjectes dels sistema.
Poden adquirir l'energia en el mercat diari i intradiari, en el mercat a termini, de generadors en règim ordinari i en règim especial i d'altres comercialitzadors.
Pel que fa a la venda, poden vendre l'energia als consumidors mitjançant la lliure contractació o directament en el mercat diari i intradiari, en el mercat a termini i a altres comercialitzadors.
La facturació i comercialització d'energia són activitats que han de dur a terme exclusivament empreses comercialitzadores d'energia.
La comercialització d'energia elèctrica
Els consumidors poden comprar el subministrament d'energia elèctrica d'acord amb el procediment següent:
a) Consumidors en baixa tensió (BT, famílies i PIME) amb potència contractada inferior o igual a 10 kW ( ≤ 10 kW):
b) Consumidors en baixa tensió (BT) amb potència contractada superior a 10 kW (> 10 kW):
c) Consumidors en mitja (MT) o alta tensió (AT):
Exercici de l'activitat de comercialització
Les empreses que vulguin realitzar l'activitat de comercialització d'energia elèctrica han de comunicar l'exercici de la seva activitat a la Generalitat de Catalunya a través de la Direcció General d'Energia, Mines i Seguretat Industrial, del Departament d'Empresa i Coneixement.
La comunicació d'inici d'activitat, que especificarà l'àmbit territorial en la qual s'hagi de realitzar l'activitat, anirà acompanyada de la declaració responsable sobre el compliment del requisits per a l'exercici de l'activitat.
Requisits per a poder comercialitzar energia:
Abans de realitzar la comunicació d'inici d'activitat, l'empresa interessada ha de complir els requisits relacionats amb l'acreditació tècnica i econòmica davant de l'operador del sistema (Red Elèctrica) i de l'Operador del Mercat (OMEI) i obtenir la certificació corresponent.
Els consumidors directes de mercat per punt de subministrament o instal·lació són els consumidors d'energia elèctrica que compren energia elèctrica directament en el mercat de producció per al consum propi.
Aquests consumidors han de donar cobertura a les obligacions econòmiques derivades de la seva actuació i complir amb els requisits establerts en els procediments d'operació relatius al procés de cobraments i pagaments.
Per poder adquirir energia elèctrica directament en el mercat, els consumidors han de comunicar l'inici de l'activitat a l'administració general de l'Estat.
Al seu torn, el Ministeri d'Indústria ho comunicarà a la Comissió Nacional de l'Energia.
Juntament amb la comunicació d'ofici, han de lliurar una declaració responsable conforme compleix els requisits per a ser consumidor directe de mercat.
Els requisits necessaris per poder ser consumidor directe de mercat són:
Els gestors de càrrega són les societats mercantils que a més de ser consumidores, estan habilitades per a fer la revenda d'energia elèctrica per als serveis de recàrrega dels vehicles elèctrics.
Aquesta activitat està regulada pel Reial decret 647/2011.
Exercici de l'activitat de gestors de càrrega
Les empreses que vulguin realitzar l'activitat de gestors de càrregues han de comunicar l'exercici de la seva activitat a la Generalitat de Catalunya a través de la Direcció General d'Energia, Mines i Seguretat Industrial, del Departament d'Empresa i Coneixement.
La comunicació d'inici de l'activitat ha d'anar acompanyada d'una declaració responsable sobre el compliment dels requisits necessaris per a l'exercici de l'activitat.
Els requisits necessaris per a ser gestor de càrrega són:
La facturació per als consumidors d'últim recurs és mensual, però la lectura del comptador és bimestral, de manera que s'utilitza una xifra de consum estimat en els mesos que no hi ha lectura del comptador.
Subministrament en el lliure mercat
L'empresa que adquireix l'electricitat en el mercat lliure paga per dos conceptes:
El comercialitzador ha de fer constar en la mateixa factura els dos conceptes.
El preu que es pacta amb el comercialitzador ha d'incloure inclou el cost dels peatges, que posteriorment el comercialitzador abonarà al distribuïdor.